User talk:Sirazulmondol

পরীক্ষার আগে রাত জাগতে নেই কেন?

এটি তো খুব সহজ প্রশ্ন, রাতে ঘুম ভাল না হলে পরীক্ষার হলে ঘুম পাবে সেজন্য! আমার এক বন্ধু রয়েছে সে পরীক্ষার আগে টানা তিন রাত ঘুমায়নি ফাটায়ে পড়াশোনা করেছে, পরীক্ষার হলে লিখতে লিখতে হঠাৎ সে আবিষ্কার করলো তার মাথায় কিছু আসছে না সবকিছু কেমন গুলিয়ে গেছে! এই ব্যাপারটির পেছনে একটি বৈজ্ঞানিক ব্যাখ্যা রয়েছে।

সারাদিন আমরা যা যা করি, পড়ি, শুনি, দেখি- রাতে ঘুমানোর সময় মস্তিষ্ক তার স্মৃতিকোঠায় সেগুলোকে সঞ্চিত করে রাখে। ঘুমের মাঝে দশ থেকে পঁচিশ মিনিটের একটি পর্যায় আছে, সেই সময়টিতে চোখ বোঁজা অবস্থায়ই তোমার চোখের মণি ভীষণ নড়াচড়া করে, হৃৎস্পন্দন বেড়ে যায়, ঘুমের মধ্যেই মস্তিষ্ক দারুণ সক্রিয় হয়ে ওঠে। একে বলা হয় Rapid Eye Movement Sleep (REM sleep)। এই সময়টিতে মস্তিষ্ক সারাদিনে যা যা ঘটেছে সেগুলো স্মৃতিকণা হিসেবে সাজিয়ে রাখে মনের প্রকোষ্ঠে।

সুতরাং বুঝতেই পারছো, পড়া মনে রাখতে চাইলে পর্যাপ্ত পরিমাণ ঘুম অসম্ভব গুরুত্বপূর্ণ একটি জিনিস! তাই যাদের অভ্যাস রয়েছে গোটা সিলেবাস পরীক্ষার আগের রাতে গিলতে বসার, এখন থেকেই বদলে ফেলো অভ্যাসটি। নিয়মিত অল্প অল্প করে পড়া শেষ করে রাখলে পরীক্ষার আগের রাতে ঘুমাতে পারবে নির্বিঘ্নে, ঠাণ্ডামাথায় পরীক্ষার হলে লিখতেও পারবে চমৎকার!

এখন জীবন হবে আরও সুন্দর!